|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 26.septembrī** |  **Nr. GND/2024/584** |
|  |  **(protokols Nr.17; 61.p.)** |

**Par Gulbenes novada pašvaldības iestāžu sniegto siltumenerģijas apgādes maksas pakalpojumu apstiprināšanu**

Pamatojoties uz Pašvaldību likuma 4.panta pirmās daļas 1.punktu, viena no pašvaldības autonomajām funkcijām ir organizēt iedzīvotājiem ūdenssaimniecības, siltumapgādes un sadzīves atkritumu apsaimniekošanas pakalpojumus neatkarīgi no tā, kā īpašumā atrodas dzīvojamais fonds.

2024.gada 28.augustā Sveķu pamatskola ir noslēgusi piegādes līgumu Nr.SIP4.9/24/20 ar SIA “AKVARIUS” par augstākās kvalitātes kokskaidu granulu piegādi par līgumcenu 178,10 EUR bez PVN par vienu tonnu un par augstākās kvalitātes saulespuķu čaumalu granulu piegādi par līgumcenu 160,00 EUR bez PVN par vienu tonnu.

2024.gada 5.septembrī Gulbenes novada pašvaldība ir noslēgusi iepirkuma Nr. GNP/2024/38 līgumu par kokskaidu granulu piegādi ar SIA “VĀRPAS 1”, (Gulbenes novada pašvaldības dokumentu vadības sistēmā reģistrēts ar numuru Nr. GND/9.18/24/455). Nelielos iepakojumos fasētu kokskaidu granulu piegādes līgumcena 183,90 EUR bez PVN par vienu tonnu plānota sociālajai mājai “Blomīte” Beļavas pagastā, Tirzas pagasta ēkām “Biedrības nams” un “Doktorāts”, Litenes pagasta Litenes ciemam, Jaungulbenes pagasta Gulbīša ciemam, Jaungulbenes pirmsskolas izglītības iestādei “Pienenīte”. Beramo kokskaidu granulu piegādes līgumcena 179,90 EUR bez PVN par vienu tonnu plānota Daukstu pagasta Staru ciemam, Druvienas pagasta Druvienas ciemam, Rankas pagasta Rankas ciemam, Beļavas pagasta Beļavas ciemam un Lejasciema pagasta Sinoles ciemam.

Galgauskas pagasta daudzdzīvokļu mājai “Veiši’’, Lejasciema pagasta Lejasciema ciemam un Rankas pamatskolai, siltumenerģija tiks nodrošināta ar malkas apkuri 45,00 EUR apmērā par vienu kubikmetru, bet Lizuma pagasta Lizuma ciemam siltumenerģiju piegādās SIA “Eko NRG” par 36,15 EUR bez PVN par vienu MWh.

Aprēķinot siltumenerģijas apgādes pakalpojuma tarifu, tarifu aprēķināšanai un  noteikšanai izmantota publiski pieejama tarifa aprēķināšanas metodika, kas noteikta ar Sabiedrisko pakalpojumu regulēšanas komisijas padomes 2010. gada 14. aprīļa lēmumu Nr. 1/7 “Siltumenerģijas apgādes pakalpojumu tarifu aprēķināšanas metodika”.

Ņemot vērā, ka valstī noteiktā mēneša minimālā darba alga ir palielinājusies, malkas vidējā tirgus vērtība par vienu kubikmetru ir palielinājusies, kokskaidu un saulespuķu čaumalu granulu cenas ir samazinājušās, Gulbenes novada Centrālās pārvaldes Finanšu nodaļa ir veikusi pārrēķinu Gulbenes novada pašvaldības iestāžu sniegto siltumenerģijas apgādes maksas pakalpojumu cenrādī, balstoties uz vienādiem aprēķināšanas kritērijiem katrai iestādei.

Pamatojoties uz Pašvaldību likuma 4.panta pirmās daļas 1.punktu un 10.panta pirmās daļas 19.punktu, Sabiedrisko pakalpojumu regulēšanas komisijas padomes 2010.gada 14.aprīļa lēmumu Nr.1/7 “Siltumenerģijas apgādes pakalpojumu tarifu aprēķināšanas metodika”, Pievienotās vērtības nodokļa likuma 42.panta divpadsmito daļu, 52.panta pirmās daļas 9.punktu, kā arī Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – 1 (Intars Liepiņš), "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. APSTIPRINĀT Gulbenes novada pašvaldības iestāžu sniegto siltumenerģijas apgādes maksas pakalpojumu cenrādi (pielikumā).
2. NOTEIKT, ka šā lēmuma 1.punktā apstiprinātais maksas pakalpojumu cenrādis stājas spēkā 2024.gada 1.oktobrī.
3. UZDOT Gulbenes novada pašvaldības iestādēm, kuras sniedz siltumenerģijas apgādes pakalpojumus, rakstveidā brīdināt pakalpojuma lietotājus par izmaiņām maksā par siltumenerģiju.
4. ATZĪT par spēku zaudējušu Gulbenes novada domes 2023.gada 28.septembra lēmumu Nr. GND/2023/946 “Par Gulbenes novada pašvaldības iestāžu sniegto siltumenerģijas apgādes maksas pakalpojumu apstiprināšanu” (protokols Nr.15, 72.p.) ar 2024.gada 1.oktobri.

Gulbenes novada pašvaldības domes priekšsēdētājs A. Caunītis

*Pielikums*

*Gulbenes novada domes 2024.gada 26.septembra lēmumam Nr. GND/2024/584*

*(protokols Nr17.;61 .p)*

**Gulbenes novada pašvaldības iestāžu sniegto siltumenerģijas apgādes maksas**

**pakalpojumu cenrādis**

|  |  |  |  |  |  |
| --- | --- | --- | --- | --- | --- |
| **N.p.k.** | **Pakalpojuma veids** | **Mērvienība** | **Cena bez PVN (euro)** | **PVN (euro)** | **Cena ar PVN (euro)** |
|  |
| **1.** | **Siltumenerģija telpu apkurei Gulbenes novada Beļavas pagasta Beļavas ciemā:** |  |
| 1.1. | fiziskām personām  | MWh | 85,13 | 10,21\* | 95,34 |  |
| 1.2. | juridiskām personām  | MWh | 85,13 | 17,87 | 103,00 |  |
| **2.** | **Siltumenerģija telpu apkurei sociālajai mājai “Blomīte”, Beļavas pagastā:** |  |
| 2.1. | fiziskām personām | MWh | 102,70 | 0,00\*\* | 102,70 |  |
| **3.** | **Siltumenerģija telpu apkurei Gulbenes novada Daukstu pagasta Staru ciemā:** |  |
| 3.1. | fiziskām personām | MWh | 73,90 | 8,86\* | 82,76 |  |
| 3.2. | juridiskām personām  | MWh | 73,90 | 15,51 | 89,41 |  |
| **4.** | **Siltumenerģija telpu apkurei Gulbenes novada Druvienas pagasta Druvienas ciemā:** |  |
| 4.1. | fiziskām personām | MWh | 82,28 | 9,87\* | 92,15 |  |
| 4.2. | juridiskām personām  | MWh | 82,28 | 17,27 | 99,55 |  |
| **5.** | **Siltumenerģija telpu apkurei daudzdzīvokļu mājai „Veiši”, Galgauskas pagastā:** |  |
| 5.1. | fiziskām personām | MWh | 88,65 | 10,63\* | 99,28 |  |
| 5.2. | juridiskām personām  | MWh | 88,65 | 18,61 | 107,26 |  |
| **6.** | **Siltumenerģija telpu apkurei Gulbenes novada Jaungulbenes pagasta Gulbīša ciemā:** |  |
| 6.1. | fiziskām personām | MWh | 87,80 | 10,53\* | 98,33 |  |
| 6.2. | juridiskām personām  | MWh | 87,80 | 18,43 | 106,23 |  |
| **7.** | **Siltumenerģija telpu apkurei Jaungulbenes pirmsskolas izglītības iestādes “Pienenīte” ēkā:** |  |
| 7.1. | fiziskām personām | MWh | 111,76 | 13,41\* | 125,17 |  |
| 7.2. | juridiskām personām  | MWh | 111,76 | 23,46 | 135,22 |  |
| **8.** | **Siltumenerģija telpu apkurei Gulbenes novada Lejasciema pagasta Lejasciema ciemā:** |  |
| 8.1. | fiziskām personām | MWh | 89,77 | 10,77\* | 100,54 |  |
| 8.2. | juridiskām personām | MWh | 89,77 | 18,85 | 108,62 |  |
| **9.** | **Siltumenerģija telpu apkurei Gulbenes novada Lejasciema pagasta Sinoles ciemā:** |  |
| 9.1. | fiziskām personām | MWh | 69,60 | 8,35\* | 77,95 |  |
| 9.2. | juridiskām personām | MWh | 69,60 | 14,61 | 84,21 |  |
| **10.** | **Siltumenerģija telpu apkurei Gulbenes novada Litenes pagasta Litenes ciemā:** |  |
| 10.1. | fiziskām personām | MWh | 70,35 | 8,44\* | 78,79 |  |
| 10.2. | juridiskām personām | MWh | 70,35 | 14,77 | 85,12 |  |
| **11.** | **Siltumenerģija telpu apkurei Gulbenes novada Lizuma pagasta Lizuma ciemā:** |  |
| 11.1. | fiziskām personām | MWh | 52,63 | 6,31\* | 58,94 |  |
| 11.2. | juridiskām personām | MWh | 52,63 | 11,05 | 63,68 |  |
| **12.** | **Siltumenerģija telpu apkurei Gulbenes novada Rankas pagasta Rankas ciemā:** |  |
| 12.1. | fiziskām personām | MWh | 68,95 | 8,27\* | 77,22 |  |
| 12.2. | juridiskām personām  | MWh | 68,95 | 14,47 | 83,42 |  |
| **13.** | **Siltumenerģija telpu apkurei Rankas pamatskolas infrastruktūrai pieslēgtajām ēkām**  |  |
| 13.1. | fiziskām personām | MWh | 91,45 | 10,97\* | 102,42 |  |
| 13.2. | juridiskām personām  | MWh | 91,45 | 19,20 | 110,65 |  |
| **14.** | **Siltumenerģija telpu apkurei ēkai “Biedrības nams”, Tirzas pagastā:** |  |
| 15.1. | fiziskām personām | MWh | 74,60 | 8,95\* | 83,55 |  |
| 15.2. | juridiskām personām  | MWh | 74,60 | 15,66 | 90,26 |  |
| **15.** | **Siltumenerģija telpu apkurei ēkai “Doktorāts”, Tirzas pagastā:** |  |
| 16.1. | fiziskām personām | MWh | 92,87 | 11,14\* | 104,01 |  |
| 16.2. | juridiskām personām  | MWh | 92,87 | 19,50 | 112,37 |  |
| **16.** | **Siltumenerģija telpu apkurei Sveķu pamatskolas infrastruktūrai pieslēgtajām ēkām:**  |  |
| 17.1. | fiziskām personām | MWh | 74,44 | 8,93\* | 83,37 |  |
| 17.2. | juridiskām personām  | MWh | 74,44 | 15,63 | 90,07 |  |

*Piezīmes:*

*\* Piemēro pievienotās vērtības nodokļa samazināto likmi saskaņā ar Pievienotās vērtības nodokļa likuma 42.panta divpadsmito daļu.*

*\*\* Pakalpojumus neapliek ar pievienotās vērtības nodokli saskaņā ar Pievienotās vērtības nodokļa likuma 52.panta pirmās daļas 9.punktu.*

Gulbenes novada pašvaldības domes priekšsēdētājs A. Caunītis